Človek, technika a umelá inteligencia

Úvod prednášky sa začal pohľadom do minulosti. Už od počiatku vekov sa ľudia snažili vyrovnať bohom. Preto začali skúmať svet okolo seba a vytvorili tým nové vedné odbory. Avšak postupom času sa ľudia začali vyrovnávať bohom, až nakoniec dospeli k tomu, že už bohov nepotrebujú, nakoľko svet ovládajú sami. Lenže človek ako taký má stále strach z vecí, ktoré si nevie vysvetliť a preto takéto javy stále spája s bohmi a má pred nimi rešpekt.

Od počiatku sa ľudia snažili uľahčiť si prácu. Začalo sa to jednoduchými nástrojmi až kým sme sa nedopracovali k automatizácii a robotizácii. Človek má utopické predstavy, že raz nebude musieť vôbec pracovať a všetko za neho spravia stroje.

Preto autori a filmári začali zakomponovávať túto tému do svojich kníh a filmov, napríklad ako v diele RUR od Karla Čapka. Postupom času získali roboti vo filmoch ľudské vlastnosti a stereotypy. Napríklad mužský robot je často odvážny a agresívny atď.

Ku koncu prednášky bola spomenutá inteligencia robotov, napríklad že dokážu pomôcť nie len pri jednoduchých činnostiach ale aj pri psychických problémoch.

Táto téma si získava moju pozornosť už od detstva. S technikou a umelou inteligenciou prichádzame do styku v posledných rokoch každý deň. Smartfóny sa stávajú súčasťou nášho každodenného života, autá sú pri šoférovaní inteligentnejšie ako vodič, nehovoriac o plne automatizovanom metre v niektorých metropolách sveta. Avšak ja osobne si neviem predstaviť život bez práce. Hoci táto predstava vyzerá byť na prvý pohľad super, že by človek nemusel pracovať a všetko by za neho spravili stroje, avšak nie každého by takýto život bavil, vrátane mňa. K téme pocitov robotov, tú som na vlastnej koži zažil v kine pri filme Wall-E. Vtedy mi prišlo aj toho robota ľúto, že je sám a nemá priateľov, s kým by trávil čas na opustenej Zemi. Čo sa týka so skúsenosťami s umelou inteligenciou, s tou som sa stretol pri písaní s Ludvíkom. Bola to zábava, keď som mu písal nezmysly a on stále dokázal odpovedať, avšak čo ma najviac pobavilo bolo keď sa sám odhlásil.

Ohľadom prednášky, tú hodnotím pozitívne. Bola so zmysluplným obsahom a príjemnou prednášajúcou. Dozvedel som sa mnoho zaujímavých poznatkov a doplnil som si už získané vedomosti v tejto tématike. Ďalej oceňujem na prednáške, že nebola čisto teoretická, ale bola doplnená o príklady z praxe a pokusy. Napríklad ten s robotmi zo Singapurskej univerzity alebo ďalší s kengurami, kde sa využila projekcia ľudských vlastností. Avšak najviac ma zaujala téma umelej inteligencie v cestnej doprave. Som rád, že som si mohol vypočuť viacero názorov na túto tému.

Táto prednáška mi ukázala, že pri programovaní sa netreba striktne venovať jazykom a pravidlám, ale treba dbať aj na morálku a etiku.